Danko, Andrej, predseda NR SR (2019-01-29):
Prosím vás, musím vás prerušiť, ak sa dá, podajte návrh, nemôžem dať hlasovať o takomto všeobecnom návrhu, ale môžte dať podnet na príslušný výbor. Ak sú vyčerpané všetky návrhy poslancov, pristúpime k hlasovaniam o tých, ktoré sú procedurálnymi návrhmi, pretože tu zazneli aj iné návrhy, o ktorých možné hlasovať nie je. Prvým procedurálnym návrhom je návrh pani poslankyne Remišovej na zaradenie do programu rokovania návrh skupiny poslancov na zabezpečenie všetkých podmienok nevyhnutných na vyšetrenie všetkých podozrení v súvislosti so zneužívaním právomocí verejných činiteľov, ku ktorým má dochádzať koordinovanou formou na najvyšších miestach polície. Prosím, prezentujme sa a hlasujme o návrhu pani poslankyni Remišovej. (Hlasovanie.) Prítomných 139 poslancov, za 64, proti 37, zdržali sa 37, nehlasoval 1. Konštatujem, že sme uvedený návrh neschválili. Pristúpime k prvému návrhu pána poslanca Simona, ktorý navrhuje, aby ministerka školstva, vedy, výskumu a športu predložila Národnej rade Slovenskej republiky novelu zákona č. 245/2008 Z. z. o výchove a vzdelávaní (školský zákon). Prosím, prezentujme sa a hlasujme. (Hlasovanie.) Prítomných 139 poslancov, za 31, proti 55, zdržalo sa 52, nehlasoval 1. Konštatujem, že sme uvedený návrh neschválili. Druhý je návrh pána poslanca Simona, ktorý navrhuje, aby vláda Slovenskej republiky predložila Národnej rade Slovenskej republiky v skrátenom legislatívnom konaní návrh ústavného zákona, ktorým sa ruší udelená amnestia pánovi Kočnerovi v kauze Technopol. Nech sa... Prosím, prezentujme sa a hlasujme. (Hlasovanie.) Prítomných 138 poslancov, za 64, proti 11, zdržalo sa 63. Konštatujem, že sme uvedený návrh neschválili. Tretí návrh je zaradiť nový bod do programu schôdze, ktorým plénum Národnej rady prijme uznesenie, v ktorom vyjadrí nesúhlas s prejavmi predsedu Národnej rady Slovenskej republiky, ktoré vzbudzujú rasovú a etnickú nenávisť. Prosím, prezentujme sa a hlasujme. (Hlasovanie.) Prítomných 137, za 51, proti 40, zdržalo sa 46. Konštatujem, že sme uvedený návrh neschválili. Tretí návrh je, pán poslanec Erik Tomáš, ktorý navrhuje preloženie bodov č. 33, tlač 1015, na nasledujúcu schôdzu z dôvodu práceneschopnosti niektorých poslancov. Prosím, prezentujme sa a hlasujme. (Hlasovanie.) Prítomných 138 poslancov, za 79, proti 52, zdržali sa 4, nehlasovali 3. Konštatujem, že bol uvedený návrh pána poslanca Tomáša schválený. Štvrtý je návrh pána Poliačika, ktorý hovorí o tom, aby sme hlasovali o tom, že predseda Národnej rady nemá viesť vedenie schôdze. Keďže to nie je procedurálny návrh a zákon jasne stanovuje, kto vedie Národnú radu Slovenskej republiky, o tomto návrhu hlasovať nedám. (Reakcie z pléna.) Ďalší je procedurálny návrh Igora Matoviča... Ďalší je procedurálny návrh Igora Matoviča, ktorý navrhuje, aby 76. bod bol predradený na bod, pred bod 26. Prosím, prezentujme sa a hlasujme. (Hlasovanie.) Prítomných 138, za 62, proti 56, zdržalo sa 18, nehlasovali 2. (Pozn. red.: „Návrh nebol schválený.“) Ďalší návrh pána poslanca Matoviča smeruje k tomu, aby bol z príslušného výboru a z funkcie predsedu Národnej rady (pozn. red.: správne „z funkcie podpredsedu Národnej rady“) odvolaný Martin Glváč. Prosím, prezentujme sa a hlasujme. (Hlasovanie.) Prítomných 137 poslancov, za 54, proti 71, zdržalo sa 11, nehlasoval 1. Konštatujem, že uvedený návrh nebol schválený. Siedmy. Pán poslanec navrhol presunúť bod 7 na stredu 
6. februára, myslím pán poslanec, pán poslanec Madej, 2019 o 14. hodine. Prosím, prezentujme sa a hlasujme. (Hlasovanie.) Prítomných 138 poslancov, za 83, proti 52, zdržali sa 2, nehlasoval 1. Konštatujem, že uvedený návrh sme schválili. Pred tým, ako prečítam návrh pani poslankyne Remišovej, chcem povedať, že poslanecké grémium sa dohodlo na tom, že budeme rokovať do pevného bodu, teda do povinného dátumu do 15. 2. Napriek uvedenému dávam hlasovať, hoc v druhom bode hovorí pani poslankyňa, aby sme v piatok hlasovali, ale je dohodnuté, že piatky sa hlasuje. Takže pristúpime k prvému návrhu pani poslankyne Remišovej, ktorá navrhuje, aby schôdza pokračovala až do prerokovania všetkých bodov. Prosím, prezentujme sa a hlasujme. (Hlasovanie.) Prítomných 137 poslancov, za 63, proti 37, zdržalo sa 36, nehlasoval 1. Predmetný návrh nebol schválený. V záujme procesnej čistoty aj tak dám hlasovať o návrhu pani poslankyne Remišovej, ktorá navrhuje, aby sa v piatok hlasovalo. (Reakcia z pléna.) A to je jedno. (Hlasovanie.) Prítomných 134 poslancov, za 102, proti 11, zdržalo sa 20, nehlasoval 1. Takže sa, tak ako bolo dohodnuté, v piatok hlasovať bude. Keďže sme vyčerpali všetky návrhy, vás prosím, panie poslankyne, páni poslanci, aby sme pristúpili k hlasovaniu o programe schôdze ako celku. Prosím, prezentujme sa a hlasujme. (Hlasovanie.) Prítomných 138 poslancov, za 102, proti 2, zdržali sa 34. Konštatujem, že sme program 40. schôdze Národnej rady schválili. Panie poslankyne, páni poslanci, ešte vás chcem informovať, že o prvom bode programu, ktorým je informácia mandátového a imunitného výboru, budeme hlasovať ihneď po jeho prerokovaní. Dnes budeme ešte hlasovať o 17. hodine, v ďalších rokovacích dňoch budeme o prerokovanom bode programu hlasovať vždy o 11. hodine a o 17. hodine, pokiaľ Národná rada nerozhodne inak. Tak ako bolo povedané, je stanovený presný dátum ukončenia tejto schôdze Národnej rady Slovenskej republiky – 15. február. Panie poslankyne, páni poslanci, pristúpime k prvému bodu programu, ktorým je informácia mandátového a imunitného výboru Národnej rady Slovenskej republiky o nastúpení náhradníkov na zaniknutý neuplatnený mandát poslanca Národnej rady Slovenskej republiky. Prosím predsedu mandátového a imunitného výboru poslanca Juraja Blanára, aby Národnej rade uvedenú informáciu podal. (Rokovanie o informácii Mandátového a imunitného výboru Národnej rady Slovenskej republiky o nastúpení náhradníkov na zaniknutý neuplatnený mandát poslanca Národnej rady Slovenskej republiky .)